# Επίσημη Εφημερίδα C 247A/2019

| | ISSN 1977-0901 |
| --- | --- |
| Επίσημη Εφημερίδα
  της Ευρωπαϊκής Ένωσης | C 247A |
| | |
| Έκδοση στην ελληνική γλώσσα | Ανακοινώσεις και Πληροφορίες | 62ό έτος23 Ιουλίου 2019 |

ISSN 1977-0901

Επίσημη Εφημερίδα

της Ευρωπαϊκής Ένωσης

C 247A

Έκδοση στην ελληνική γλώσσα

Ανακοινώσεις και Πληροφορίες

62ό έτος23 Ιουλίου 2019

---

| Περιεχόμενα | Σελίδα |
| --- | --- |
| | V   Γνωστοποιήσεις |
| | ΔΙΟΙΚΗΤΙΚΕΣ ΔΙΑΔΙΚΑΣΙΕΣ |
| | Συμβούλιο |
| 2019/C 247 A/01 | Προκήρυξη θέσης CONS/AD/147/19 | 1 |

Περιεχόμενα

Σελίδα

V   Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Συμβούλιο

2019/C 247 A/01

Προκήρυξη θέσης CONS/AD/147/19

1

---

| EL | |
| --- | --- |

EL

---

V Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Συμβούλιο

| 23.7.2019 | EL | Επίσημη Εφημερίδα της Ευρωπαϊκής Ένωσης | CA 247/1 |
| --- | --- | --- | --- |

23.7.2019

EL

Επίσημη Εφημερίδα της Ευρωπαϊκής Ένωσης

CA 247/1

---

Προκήρυξη θέσης CONS/AD/147/19

(2019/C 247 A/01)

ΓΕΝΙΚΕΣ ΠΛΗΡΟΦΟΡΙΕΣ

| Υπηρεσία | JUR.5, Νομική υπηρεσία, Δικαιοσύνη και Εσωτερικές Υποθέσεις |
| --- | --- |
| Τόπος εργασίας | Βρυξέλλες, κτίριο Justus Lipsius |
| Τίτλος της θέσης | Διευθυντής |
| Ομάδα καθηκόντων και βαθμός | AD 14-15 |
| Απαιτούμενη εξουσιοδότηση ασφαλείας | Απόρρητο ΕΕ (EU SECRET) |
| ΠΡΟΘΕΣΜΙΑ ΥΠΟΒΟΛΗΣ ΑΙΤΗΣΕΩΝ | 13 Σεπτεμβρίου 2019 – 12:00 μεσημέρι (ώρα Βρυξελλών) |

Υπηρεσία

JUR.5, Νομική υπηρεσία, Δικαιοσύνη και Εσωτερικές Υποθέσεις

Τόπος εργασίας

Βρυξέλλες, κτίριο Justus Lipsius

Τίτλος της θέσης

Διευθυντής

Ομάδα καθηκόντων και βαθμός

AD 14-15

Απαιτούμενη εξουσιοδότηση ασφαλείας

Απόρρητο ΕΕ (EU SECRET)

ΠΡΟΘΕΣΜΙΑ ΥΠΟΒΟΛΗΣ ΑΙΤΗΣΕΩΝ

13 Σεπτεμβρίου 2019 – 12:00 μεσημέρι (ώρα Βρυξελλών)

Ποιοι είμαστε

Η Γενική Γραμματεία του Συμβουλίου (ΓΓΣ) επικουρεί το Ευρωπαϊκό Συμβούλιο, το Συμβούλιο της ΕΕ και τα προπαρασκευαστικά όργανά τους σε όλους τους τομείς των δραστηριοτήτων τους. Παρέχει συμβουλές και υποστήριξη στα μέλη και τους Προέδρους του Ευρωπαϊκού Συμβουλίου και του Συμβουλίου σε όλους τους τομείς δραστηριοτήτων, μεταξύ άλλων νομικές και πολιτικές συμβουλές και υποστήριξη για τον συντονισμό με τα άλλα θεσμικά όργανα, την επεξεργασία συμβιβασμών, την κατάρτιση σχεδίων κειμένων, καθώς και όλες τις πρακτικές λεπτομέρειες που είναι αναγκαίες για την καλή προετοιμασία και λειτουργία του Ευρωπαϊκού Συμβουλίου και του Συμβουλίου.

Η Νομική Υπηρεσία του Συμβουλίου είναι ο νομικός σύμβουλος του Ευρωπαϊκού Συμβουλίου και του Συμβουλίου και επικουρεί το Ευρωπαϊκό Συμβούλιο, το Συμβούλιο και τα προπαρασκευαστικά όργανά του, την Προεδρία και τη ΓΓΣ, προκειμένου να διασφαλίζονται η νομιμότητα και η ποιότητα κατά τη σύνταξη των πράξεων. Σε συνεργασία με άλλες υπηρεσίες του Συμβουλίου, συμβάλλει στην εξεύρεση νομικά ορθών και πολιτικά αποδεκτών λύσεων, ακολουθώντας δημιουργική προσέγγιση όταν χρειάζεται. Για το σκοπό αυτό, παρέχει γνωμοδοτήσεις με απόλυτη αμεροληψία, προφορικώς ή γραπτώς, κατόπιν αιτήματος του Συμβουλίου ή με δική της πρωτοβουλία, για οποιοδήποτε ζήτημα νομικής φύσεως. Η Νομική Υπηρεσία εκπροσωπεί επίσης το Ευρωπαϊκό Συμβούλιο και το Συμβούλιο στις διαδικασίες ενώπιον των δικαστηρίων της Ένωσης.

Η Νομική Υπηρεσία έχει ως πάγιο στόχο να παρέχει εγκαίρως συμβολές διακρινόμενες από απαρέγκλιτη τήρηση του δικαίου, αμεροληψία και σαφήνεια.

Η Νομική Υπηρεσία αποτελείται από έξι θεματικές διευθύνσεις που καλύπτουν όλους τους τομείς δραστηριοτήτων της Ένωσης και μια διεύθυνση που είναι υπεύθυνη για την ποιότητα της νομοθεσίας. Η Διεύθυνση 5 είναι υπεύθυνη για φακέλους σχετικούς με τον τομέα της δικαιοσύνης και των εσωτερικών υποθέσεων, των θεμελιωδών δικαιωμάτων, της προστασίας δεδομένων, των πολιτών και της πολιτικής προστασίας.

Τι προτείνουμε

Θέση του διευθυντή της Διεύθυνσης 5 σε ένα πολιτικά και νομικά ενδιαφέρον περιβάλλον, ως επικεφαλής μιας ομάδας 11 νομικών υψηλής εξειδίκευσης και υποστηρικτικού προσωπικού. Υπό την αιγίδα του γενικού διευθυντή, θα διαχειρίζεστε τη Διεύθυνσή σας και τους πόρους της κατά τρόπο επαγγελματικό, θα οργανώνετε τις δραστηριότητές της και θα στηρίζετε και θα κινητοποιείτε το προσωπικό στο έργο του. Θα διασφαλίζετε την ποιότητα των υπηρεσιών και των προϊόντων που παρέχονται από τη Διεύθυνση καθώς και την αποτελεσματική επικοινωνία και συνεργασία τόσο εντός της Διεύθυνσης όσο και με τις άλλες Διευθύνσεις, καθώς και με άλλες υπηρεσίες της ΓΓΣ.

Θα παρέχετε, ιδία πρωτοβουλία ή κατόπιν αιτήματος, συμβουλές και γραπτές ή προφορικές γνώμες σε υψηλό επίπεδο σχετικά με νομικά και θεσμικά ζητήματα στο Συμβούλιο, την ΕΜΑ ή άλλα προπαρασκευαστικά όργανα, καθώς και στο Γενικό Γραμματέα του Συμβουλίου. Στους τομείς αρμοδιότητας της διεύθυνσης, θα συμβουλεύετε την Προεδρία και/ή τη ΓΓΣ σχετικά με νομικές πτυχές των φακέλων προκειμένου να συμβάλλετε στην εξεύρεση λύσεων που θα είναι νομικά ορθές και πολιτικά αποδεκτές.

Θα παρακολουθείτε τις εργασίες του Συμβουλίου, της ΕΜΑ και, εάν χρειάζεται, άλλων προπαρασκευαστικών οργάνων, θα λαμβάνετε μέρος σε συνεδριάσεις και, κατά περίπτωση, σε ενημερώσεις και/ή διαπραγματεύσεις με στόχο την επίτευξη συμβιβασμών και την εξεύρεση λύσεων. Θα εκπροσωπείτε τη Νομική Υπηρεσία σε επίπεδο διευθυντών τόσο εντός της ΓΓΣ όσο και εκτός αυτής, ειδικά στις σχέσεις της με την Προεδρία και με άλλα θεσμικά όργανα. Επίσης, θα επικουρείτε και θα εκπροσωπείτε το Ευρωπαϊκό Συμβούλιο ή το Συμβούλιο σε νομικές διαφορές και, όταν χρειάζεται, σε υποθέσεις ενώπιον των δικαστηρίων της ΕΕ.

Σε γενικές γραμμές θα μπορείτε να σχεδιάζετε και να οργανώνετε την εργασία σας κατά τρόπο ευέλικτο, με την επιφύλαξη των ωρών εργασίας σε σχέση με τις συνεδριάσεις της ΕΜΑ και του Συμβουλίου στους τομείς δραστηριότητας της Διεύθυνσης και θα μπορείτε να επωφελείστε από τις ρυθμίσεις της ΓΓΣ σχετικά με την περιστασιακή τηλεργασία. Ενίοτε απαιτούνται αποστολές στο εξωτερικό, π.χ. στο Λουξεμβούργο και το Στρασβούργο, συνήθως εντός της ΕΕ.

Τι αναζητούμε

Αναζητούμε νομικό με ευρεία γνώση του δικαίου της ΕΕ και της λειτουργίας και των διαδικασιών της ΕΕ καθώς και καλή γνώση των θεμάτων που καλύπτονται από τη Διεύθυνση. Η εμπειρία στην παροχή νομικών συμβουλών σε υψηλό επίπεδο σε ένα πολιτικά ευαίσθητο περιβάλλον θα αποτελέσει πλεονέκτημα.

Επιπλέον, η θέση απαιτεί:

| — | ηγετικά προσόντα για την παροχή κατευθύνσεων, την κινητοποίηση και την ενδυνάμωση του προσωπικού σε ένα διεθνές και πολυπολιτισμικό περιβάλλον· |
| --- | --- |

—

ηγετικά προσόντα για την παροχή κατευθύνσεων, την κινητοποίηση και την ενδυνάμωση του προσωπικού σε ένα διεθνές και πολυπολιτισμικό περιβάλλον·

| — | άριστες ικανότητες επικοινωνίας συμπεριλαμβανομένης της διαπροσωπικής επικοινωνίας και της ικανότητας διπλωματικών χειρισμών· |
| --- | --- |

—

άριστες ικανότητες επικοινωνίας συμπεριλαμβανομένης της διαπροσωπικής επικοινωνίας και της ικανότητας διπλωματικών χειρισμών·

| — | ικανότητα διατήρησης καλών εργασιακών σχέσεων με μια σειρά εσωτερικών και εξωτερικών συνομιλητών· |
| --- | --- |

—

ικανότητα διατήρησης καλών εργασιακών σχέσεων με μια σειρά εσωτερικών και εξωτερικών συνομιλητών·

| — | ικανότητα δημιουργικής σκέψης και δράσης ιδία πρωτοβουλία για την εξεύρεση βιώσιμων λύσεων. |
| --- | --- |

—

ικανότητα δημιουργικής σκέψης και δράσης ιδία πρωτοβουλία για την εξεύρεση βιώσιμων λύσεων.

Δεδομένου ότι η γαλλική και η αγγλική γλώσσα χρησιμοποιούνται εκτεταμένα για την επικοινωνία εντός της ΓΓΣ και με τα άλλα θεσμικά όργανα, απαιτείται άριστη γνώση μίας από τις δύο γλώσσες και καλή γνώση της άλλης γλώσσας. Η γνώση άλλων επίσημων γλωσσών της ΕΕ θα αποτελέσει πλεονέκτημα.

Αναμένεται από τα στελέχη της ΓΓΣ να συμβουλεύουν την ιεραρχία τους και τους ενδιαφερόμενους φορείς, να διοικούν το προσωπικό τους, να διαχειρίζονται τους οικονομικούς πόρους τους και να εκπροσωπούν τη ΓΓΣ. Αυτές οι προσδοκίες περιγράφονται αναλυτικότερα στο οριζόντιο προφίλ των στελεχών της ΓΓΣ.

Δεδομένου ότι η ΓΓΣ ενθαρρύνει τη δημιουργία μιας κουλτούρας κινητικότητας των στελεχών της, τα οποία θα πρέπει να διαθέτουν ευρεία πείρα, τα άτομα που θα δηλώσουν υποψηφιότητα θα πρέπει να είναι πρόθυμα και ικανά να εργαστούν σε διαφορετικούς τομείς δραστηριότητας κατά τη σταδιοδρομία τους στη ΓΓΣ.

ΠΟΛΙΤΙΚΗ ΠΡΟΣΛΗΨΕΩΝ

Τα άτομα που θα υποβάλουν υποψηφιότητα πρέπει να πληρούν τις ακόλουθες προϋποθέσεις συμμετοχής στη διαδικασία κατά την υποβολή της αίτησης:

α)   Γενικοί όροι

| — | να είναι υπήκοοι κράτους μέλους της Ευρωπαϊκής Ένωσης· |
| --- | --- |

—

να είναι υπήκοοι κράτους μέλους της Ευρωπαϊκής Ένωσης·

| — | να απολαύουν των πολιτικών τους δικαιωμάτων· |
| --- | --- |

—

να απολαύουν των πολιτικών τους δικαιωμάτων·

| — | να έχουν εκπληρώσει τις τυχόν νομικώς ορισθείσες στρατολογικές υποχρεώσεις τους. |
| --- | --- |

—

να έχουν εκπληρώσει τις τυχόν νομικώς ορισθείσες στρατολογικές υποχρεώσεις τους.

β)   Ειδικοί όροι

| — | να κατέχουν πανεπιστημιακό πτυχίο νομικής που να παρέχει πρόσβαση σε διδακτορικές σπουδές νομικής ή να έχουν ισοδύναμο επαγγελματικό προσόν (1)· |
| --- | --- |

—

να κατέχουν πανεπιστημιακό πτυχίο νομικής που να παρέχει πρόσβαση σε διδακτορικές σπουδές νομικής ή να έχουν ισοδύναμο επαγγελματικό προσόν (1)·

| — | να διαθέτουν σχετική επαγγελματική πείρα τουλάχιστον 15 ετών, εκ των οποίων 3 έτη σε πραγματικά διοικητικά και οργανωτικά καθήκοντα. Τρία έτη σε θέση με σημαντικές αρμοδιότητες νομικού συντονισμού ισοδυναμούν με την απαιτούμενη πείρα διοίκησης. |
| --- | --- |

—

να διαθέτουν σχετική επαγγελματική πείρα τουλάχιστον 15 ετών, εκ των οποίων 3 έτη σε πραγματικά διοικητικά και οργανωτικά καθήκοντα. Τρία έτη σε θέση με σημαντικές αρμοδιότητες νομικού συντονισμού ισοδυναμούν με την απαιτούμενη πείρα διοίκησης.

ΔΙΑΔΙΚΑΣΙΑ ΕΠΙΛΟΓΗΣ

Για την επιλογή του επιτυχόντος υποψηφίου η Διορίζουσα Αρχή επικουρείται από συμβουλευτική επιτροπή επιλογής. Η συμβουλευτική επιτροπή επιλογής θα επικουρείται από κέντρο αξιολόγησης. Οι εκθέσεις που συντάσσονται από το κέντρο αξιολόγησης παύουν να ισχύουν δύο έτη μετά την ημερομηνία πραγματοποίησης των σχετικών ασκήσεων ή με τη λήξη της σύμβασης-πλαισίου μεταξύ της ΓΓΣ και του εν λόγω κέντρου αξιολόγησης, ανάλογα με το ποια ημερομηνία είναι η προγενέστερη.

Η συμβουλευτική επιτροπή επιλογής αρχικά θα αξιολογήσει και θα συγκρίνει τα προσόντα, την πείρα και το ενδιαφέρον όλων των υποψηφίων, βάσει των αιτήσεών τους. Βάσει αυτής της συγκριτικής αξιολόγησης, η συμβουλευτική επιτροπή επιλογής θα καταρτίσει έναν πρώτο κατάλογο με τους καταλληλότερους κατά την άποψή της υποψηφίους, οι οποίοι και θα κληθούν σε πρώτη συνέντευξη. Επειδή αυτή η πρώτη επιλογή βασίζεται σε συγκριτική αξιολόγηση των υποψηφιοτήτων, το γεγονός ότι πληρούνται οι προϋποθέσεις της θέσης δεν εγγυάται πρόσκληση σε πρώτη συνέντευξη. Μεταξύ των υποψηφίων που θα κληθούν στη συνέντευξη, η συμβουλευτική επιτροπή επιλογής θα προεπιλέξει τους υποψηφίους που θα περάσουν από κέντρο αξιολόγησης αποτελούμενο από εξωτερικούς συμβούλους προσλήψεων, και από δεύτερη συνέντευξη με τη συμβουλευτική επιτροπή επιλογής.

Το προσωρινό χρονοδιάγραμμα της διαδικασίας επιλογής έχει ως εξής:

| — | Οι υποψήφιοι που θα επιλεγούν για τις συνεντεύξεις αναμένεται να ενημερωθούν μέχρι τα τέλη Σεπτεμβρίου· |
| --- | --- |

—

Οι υποψήφιοι που θα επιλεγούν για τις συνεντεύξεις αναμένεται να ενημερωθούν μέχρι τα τέλη Σεπτεμβρίου·

| — | Οι πρώτες συνεντεύξεις προβλέπεται να δοθούν στις αρχές Οκτωβρίου· |
| --- | --- |

—

Οι πρώτες συνεντεύξεις προβλέπεται να δοθούν στις αρχές Οκτωβρίου·

| — | Η εξέταση στο κέντρο αξιολόγησης αναμένεται να πραγματοποιηθεί στο δεύτερο μισό του Οκτωβρίου· |
| --- | --- |

—

Η εξέταση στο κέντρο αξιολόγησης αναμένεται να πραγματοποιηθεί στο δεύτερο μισό του Οκτωβρίου·

| — | Ο δεύτερος γύρος των συνεντεύξεων προβλέπεται για τις αρχές Νοεμβρίου. |
| --- | --- |

—

Ο δεύτερος γύρος των συνεντεύξεων προβλέπεται για τις αρχές Νοεμβρίου.

ΠΑΡΑΤΗΡΗΣΕΙΣ

Η θέση απαιτεί εξουσιοδότηση ασφαλείας που επιτρέπει την πρόσβαση σε διαβαθμισμένα έγγραφα (επίπεδο EU SECRET). Τα άτομα που υποβάλλουν υποψηφιότητα για τη θέση πρέπει να είναι έτοιμα να υποβληθούν σε έλεγχο ασφαλείας σύμφωνα με την απόφαση 2013/488/ΕΕ του Συμβουλίου (2). Ο διορισμός στη θέση αρχίζει να ισχύει μόνον εφόσον το άτομο που θα επιλεγεί διαθέτει έγκυρο πιστοποιητικό εξουσιοδότησης ασφαλείας. Σε υποψήφιο χωρίς εξουσιοδότηση ασφαλείας προσφέρεται σύμβαση ορισμένου χρόνου έως ότου ληφθούν τα αποτελέσματα της διαδικασίας εξουσιοδότησης ασφαλείας.

Οι επιτυχόντες υποψήφιοι πρέπει να είναι διατεθειμένοι να παρακολουθήσουν το πρόγραμμα κατάρτισης στελεχών της ΓΓΣ, εφόσον απαιτείται.

Η θέση αυτή δημοσιεύθηκε σύμφωνα με το άρθρο 29 παράγραφος 2 του κανονισμού υπηρεσιακής κατάστασης των υπαλλήλων της Ευρωπαϊκής Ένωσης (3) (ανώτερη διευθυντική θέση).

ΠΩΣ ΘΑ ΥΠΟΒΑΛΕΤΕ ΑΙΤΗΣΗ

Η προθεσμία για την κατάθεση των υποψηφιοτήτων λήγει στις 13 Σεπτεμβρίου 2019 στις 12:00 το μεσημέρι (ώρα Βρυξελλών).

Οι αιτήσεις πρέπει να αποσταλούν μέσω ηλεκτρονικού ταχυδρομείου στη διεύθυνση:applications.management@consilium.europa.eu (4) όχι μετά τη λήξη της προθεσμίας και να παραληφθούν εντός της ανωτέρω προθεσμίας. Οι εκπρόθεσμες αιτήσεις δεν θα ληφθούν υπόψη.

Η διεύθυνση ηλεκτρονικού ταχυδρομείου που αναφέρεται παραπάνω πρέπει να χρησιμοποιείται για κάθε αλληλογραφία σχετικά με τη διαδικασία επιλογής (το ηλεκτρονικό μήνυμα πρέπει να φέρει στο θέμα τον ακόλουθο τίτλο: CONS/AD/147/19 JUR.5)

Προτού υποβάλλουν την αίτησή τους, οι υποψήφιοι πρέπει να ελέγξουν προσεκτικά εάν πληρούν όλα τα κριτήρια επιλεξιμότητας, προκειμένου να αποφύγουν τον αυτόματο αποκλεισμό τους από τη διαδικασία επιλογής.

Για να είναι έγκυρες, οι υποψηφιότητες πρέπει να περιλαμβάνουν:

| α) | το έντυπο αίτησης (ΠΑΡΑΡΤΗΜΑ V), δεόντως συμπληρωμένο και χρονολογημένο· το ηλεκτρονικό έντυπο αίτησης βρίσκεται στον ιστότοπο του Συμβουλίου, στην ακόλουθη διεύθυνση: http://www.consilium.europa.eu/en/general-secretariat/jobs/job-opportunities/ |
| --- | --- |

α)

το έντυπο αίτησης (ΠΑΡΑΡΤΗΜΑ V), δεόντως συμπληρωμένο και χρονολογημένο· το ηλεκτρονικό έντυπο αίτησης βρίσκεται στον ιστότοπο του Συμβουλίου, στην ακόλουθη διεύθυνση: http://www.consilium.europa.eu/en/general-secretariat/jobs/job-opportunities/

| β) | αναλυτικό βιογραφικό σημείωμα (5), συνοδευόμενο από επιστολή εκδήλωσης ενδιαφέροντος, σε αγγλική ή γαλλική γλώσσα, κατά προτίμηση σε μορφή Europass (http://europass.cedefop.europa.eu), που να καλύπτει ολόκληρη τη σταδιοδρομία του αιτούντος, αναφέροντας, μεταξύ άλλων, τα τυπικά προσόντα, τις γλωσσικές γνώσεις, την επαγγελματική πείρα και την τρέχουσα ασχολία· και |
| --- | --- |

β)

αναλυτικό βιογραφικό σημείωμα (5), συνοδευόμενο από επιστολή εκδήλωσης ενδιαφέροντος, σε αγγλική ή γαλλική γλώσσα, κατά προτίμηση σε μορφή Europass (http://europass.cedefop.europa.eu), που να καλύπτει ολόκληρη τη σταδιοδρομία του αιτούντος, αναφέροντας, μεταξύ άλλων, τα τυπικά προσόντα, τις γλωσσικές γνώσεις, την επαγγελματική πείρα και την τρέχουσα ασχολία· και

| γ) | αντίγραφα των πτυχίων που πιστοποιούν την εκπαίδευση και αντίγραφα των εγγράφων και πιστοποιητικών επαγγελματικής πείρας. Τα δικαιολογητικά πρέπει να προέρχονται από τρίτον και δεν αρκεί να αποσταλεί μόνο το βιογραφικό σημείωμα που αναφέρεται στο στοιχείο β). |
| --- | --- |

γ)

αντίγραφα των πτυχίων που πιστοποιούν την εκπαίδευση και αντίγραφα των εγγράφων και πιστοποιητικών επαγγελματικής πείρας. Τα δικαιολογητικά πρέπει να προέρχονται από τρίτον και δεν αρκεί να αποσταλεί μόνο το βιογραφικό σημείωμα που αναφέρεται στο στοιχείο β).

Όλα τα δικαιολογητικά που επισυνάπτονται στην αίτηση πρέπει να είναι σε μορφή κειμένου word, pdf ή jpg και να φέρουν τίτλο (στην αγγλική ή γαλλική γλώσσα) και αύξοντα αριθμό (Παράρτημα 1, 2 κ.λπ.). Πρέπει να επισυναφθεί επίσης κατάλογος όλων των παραρτημάτων. Αιτήσεις που λαμβάνονται μέσω εφαρμογών αποθήκευσης δεδομένων σε υπολογιστικό νέφος ή πλατφόρμας μερισμού αρχείων δεν θα ληφθούν υπόψη.

Από τους επιτυχόντες υποψηφίους θα ζητηθούν τα πρωτότυπα των προαναφερόμενων εγγράφων.

Μέσω ηλεκτρονικού ταχυδρομείου, θα σας αποσταλεί βεβαίωση παραλαβής της αίτησής σας. Εάν μετά από μία εβδομάδα μετά τη λήξη της προθεσμίας υποβολής αιτήσεων δεν λάβετε το ηλεκτρονικό μήνυμα επιβεβαίωσης, επικοινωνήστε στη διεύθυνση applications.management@consilium.europa.eu

ΙΣΕΣ ΕΥΚΑΙΡΙΕΣ

Η Γενική Γραμματεία του Συμβουλίου δεσμεύεται για την παροχή ίσων ευκαιριών (βλέπε ΠΑΡΑΡΤΗΜΑ II). Για την προώθηση της ισότητας των φύλων, η ΓΓΣ ενθαρρύνει την υποβολή αιτήσεων από γυναίκες, οι οποίες επί του παρόντος υποεκπροσωπούνται σε διευθυντικές θέσεις.

Η Διεύθυνση Ανθρώπινου Δυναμικού μπορεί επίσης να παρέχει βοήθεια σε άτομα με αναπηρία κατά τη διάρκεια της διαδικασίας πρόσληψης. Στον χώρο εργασίας μπορούν να γίνουν εύλογες προσαρμογές για προσωπικό με αναπηρία. Για περισσότερες πληροφορίες, μπορείτε να επικοινωνήσετε με το Γραφείο Ίσων Ευκαιριών (Equal.opportunities@consilium.europa.eu)

ΕΠΑΝΕΞΕΤΑΣΗ ΑΙΤΗΣΕΩΝ

Οι διαδικασίες που αφορούν αιτήματα επανεξέτασης, προσφυγές και παραπομπή στον Ευρωπαίο Διαμεσολαβητή εκτίθενται στο ΠΑΡΑΡΤΗΜΑ III της παρούσας προκήρυξης θέσης.

ΠΡΟΣΤΑΣΙΑ ΔΕΔΟΜΕΝΩΝ

Οι κανόνες που διέπουν την επεξεργασία δεδομένων προσωπικού χαρακτήρα σε αυτή τη διαδικασία επιλογής καθορίζονται στο ΠΑΡΑΡΤΗΜΑ IV της παρούσας προκήρυξης θέσης.

---

(1)  Το άρθρο 5 παράγραφος 3 στοιχείο γ) του κανονισμού υπηρεσιακής κατάστασης των υπαλλήλων της Ευρωπαϊκής Ένωσης («κανονισμός υπηρεσιακής κατάστασης») απαιτεί από τους αιτούντες τουλάχιστον:

| i) | εκπαίδευση που αντιστοιχεί σε πλήρεις πανεπιστημιακές σπουδές πιστοποιούμενες με πτυχίο, όταν η κανονική διάρκεια της πανεπιστημιακής εκπαίδευσης είναι τέσσερα έτη ή περισσότερα, ή |
| --- | --- |

i)

εκπαίδευση που αντιστοιχεί σε πλήρεις πανεπιστημιακές σπουδές πιστοποιούμενες με πτυχίο, όταν η κανονική διάρκεια της πανεπιστημιακής εκπαίδευσης είναι τέσσερα έτη ή περισσότερα, ή

| ii) | εκπαίδευση που αντιστοιχεί σε πλήρεις πανεπιστημιακές σπουδές πιστοποιούμενες με πτυχίο και κατάλληλη επαγγελματική πείρα τουλάχιστον ενός έτους, όταν η κανονική διάρκεια της πανεπιστημιακής εκπαίδευσης είναι τουλάχιστον τρία έτη. |
| --- | --- |

ii)

εκπαίδευση που αντιστοιχεί σε πλήρεις πανεπιστημιακές σπουδές πιστοποιούμενες με πτυχίο και κατάλληλη επαγγελματική πείρα τουλάχιστον ενός έτους, όταν η κανονική διάρκεια της πανεπιστημιακής εκπαίδευσης είναι τουλάχιστον τρία έτη.

(2)  Απόφαση 2013/488/ΕΕ του Συμβουλίου, της 23ης Σεπτεμβρίου 2013, σχετικά με τους κανόνες ασφαλείας για την προστασία των διαβαθμισμένων πληροφοριών της ΕΕ (ΕΕ L 274 της 15.10.2013, σ. 1).

(3)  29ης Φεβρουαρίου 1968, περί καθορισμού του κανονισμού υπηρεσιακής καταστάσεως των υπαλλήλων και του καθεστώτος που εφαρμόζεται επί του λοιπού προσωπικού των Ευρωπαϊκών Κοινοτήτων και περί θεσπίσεως ειδικών μέτρων προσωρινώς εφαρμοστέων στους υπαλλήλους της Επιτροπής (ΕΕ L 56 της 4.3.1968, σ. 1), του οποίου η τελευταία τροποποίηση έγινε με τον κανονισμό (ΕΕ, Ευρατόμ) αριθ. 1023/2013 του Ευρωπαϊκού Κοινοβουλίου και του Συμβουλίου (ΕΕ L 287 της 29.10.2013, σ. 15).

(4)  Αυτή η διεύθυνση ηλεκτρονικού ταχυδρομείου συνδέεται με υπηρεσιακή θυρίδα και μπορεί να επεξεργάζεται τα μηνύματα μόνον όταν έχει επιλεγεί το «κανονικό»επίπεδο βαθμού ασφαλείας· δεν μπορεί να επεξεργαστεί τα μηνύματα ηλεκτρονικού ταχυδρομείου που αποστέλλονται με άλλες επιλογές (π.χ. «προσωπικό», «ιδιωτικό», «εμπιστευτικό»). Ως εκ τούτου, παρακαλείστε να επιλέξετε το «κανονικό»επίπεδο βαθμού ασφαλείας.

(5)  Οι υποψήφιοι καλούνται να μην επισυνάπτουν φωτογραφίες στο βιογραφικό τους.

---

ΠΑΡΑΡΤΗΜΑ I

Οριζόντιο προφίλ στελεχών ΓΓΣ

Ως στέλεχος της ΓΓΣ προσθέτετε αξία ενεργώντας τόσο ως σύμβουλος όσο και ως στέλεχος και αντιπροσωπεύετε πάντοτε τη ΓΓΣ.

Από εσάς αναμένεται, όταν εκτελείτε τα καθήκοντά αυτά:

Ως Αντιπρόσωπος

| — | Να ενεργείτε με ακεραιότητα, τόσο εντός όσο και εκτός του Συμβουλίου. |
| --- | --- |

—

Να ενεργείτε με ακεραιότητα, τόσο εντός όσο και εκτός του Συμβουλίου.

| — | Να ενεργείτε προς το συμφέρον του Ευρωπαϊκού Συμβουλίου και του Συμβουλίου, καθώς και της Ένωσης στο σύνολό της. Να μεριμνάτε ώστε τυχόν αποκλίσεις να εντοπίζονται και να αντιμετωπίζονται. |
| --- | --- |

—

Να ενεργείτε προς το συμφέρον του Ευρωπαϊκού Συμβουλίου και του Συμβουλίου, καθώς και της Ένωσης στο σύνολό της. Να μεριμνάτε ώστε τυχόν αποκλίσεις να εντοπίζονται και να αντιμετωπίζονται.

| — | Να οικοδομείτε σχέσεις εμπιστοσύνης και διαφάνειας, και να αποτελείτε ενεργό φορέα δικτύωσης. |
| --- | --- |

—

Να οικοδομείτε σχέσεις εμπιστοσύνης και διαφάνειας, και να αποτελείτε ενεργό φορέα δικτύωσης.

| — | Να είστε προσανατολισμένος/η στην επίτευξη αποτελεσμάτων και να μπορείτε να ασκείτε επιρροή, με σεβασμό στους άλλους και προσανατολισμό στην παροχή υπηρεσίας. |
| --- | --- |

—

Να είστε προσανατολισμένος/η στην επίτευξη αποτελεσμάτων και να μπορείτε να ασκείτε επιρροή, με σεβασμό στους άλλους και προσανατολισμό στην παροχή υπηρεσίας.

Ως Σύμβουλος

| — | Να συμβάλλετε στην εξέλιξη της Ένωσης. Να επιδεικνύετε προορατικότητα και δημιουργικότητα. Να σκέφτεστε με προνοητικότητα και να διαθέτετε σχέδιο για τις μελλοντικές εξελίξεις. Να βρίσκετε λύσεις. |
| --- | --- |

—

Να συμβάλλετε στην εξέλιξη της Ένωσης. Να επιδεικνύετε προορατικότητα και δημιουργικότητα. Να σκέφτεστε με προνοητικότητα και να διαθέτετε σχέδιο για τις μελλοντικές εξελίξεις. Να βρίσκετε λύσεις.

| — | Να συμβουλεύετε τα ενδιαφερόμενα μέρη για να διευκολύνετε την επίτευξη των στόχων τους και προς το συμφέρον των δύο θεσμικών οργάνων μας. Να ενεργείτε με αντικειμενικότητα και δικαιοσύνη. |
| --- | --- |

—

Να συμβουλεύετε τα ενδιαφερόμενα μέρη για να διευκολύνετε την επίτευξη των στόχων τους και προς το συμφέρον των δύο θεσμικών οργάνων μας. Να ενεργείτε με αντικειμενικότητα και δικαιοσύνη.

| — | Να έχετε επίγνωση της αλληλεπίδρασης μεταξύ της λήψης αποφάσεων και της δημόσιας συζήτησης. Να διασφαλίζετε ότι η συμβουλή σας λαμβάνει υπόψη την πολιτική κατάσταση των ενδιαφερομένων φορέων και ενσωματώνει προβληματισμούς σχετικούς με την επικοινωνία. |
| --- | --- |

—

Να έχετε επίγνωση της αλληλεπίδρασης μεταξύ της λήψης αποφάσεων και της δημόσιας συζήτησης. Να διασφαλίζετε ότι η συμβουλή σας λαμβάνει υπόψη την πολιτική κατάσταση των ενδιαφερομένων φορέων και ενσωματώνει προβληματισμούς σχετικούς με την επικοινωνία.

| — | Να διευκολύνετε τη νόμιμη λήψη αποφάσεων μέσω της συνεργασίας, των καλών εργασιακών σχέσεων και ενός πνεύματος συμβιβασμών μεταξύ των κρατών μελών και με τα θεσμικά όργανα και άλλους ενδιαφερόμενους φορείς. |
| --- | --- |

—

Να διευκολύνετε τη νόμιμη λήψη αποφάσεων μέσω της συνεργασίας, των καλών εργασιακών σχέσεων και ενός πνεύματος συμβιβασμών μεταξύ των κρατών μελών και με τα θεσμικά όργανα και άλλους ενδιαφερόμενους φορείς.

| — | Να ενημερώνεστε καλά σχετικά με τις εξελίξεις στον τομέα της αρμοδιότητάς σας, και πέραν των άμεσων εργασιών του Ευρωπαϊκού Συμβουλίου και του Συμβουλίου. Να έχετε κατά νου το ευρύτερο πλαίσιο των καταστάσεων. |
| --- | --- |

—

Να ενημερώνεστε καλά σχετικά με τις εξελίξεις στον τομέα της αρμοδιότητάς σας, και πέραν των άμεσων εργασιών του Ευρωπαϊκού Συμβουλίου και του Συμβουλίου. Να έχετε κατά νου το ευρύτερο πλαίσιο των καταστάσεων.

Ως Στέλεχος

| — | Να δίνετε αυτονομία στο προσωπικό σας, να αναθέτετε αρμοδιότητες και να εμπιστεύεστε, να στηρίζετε και να κινητοποιείτε, να παρέχετε ανατροφοδότηση και καθοδήγηση, να ενθαρρύνετε την ανάληψη πρωτοβουλιών και το θάρρος του πρωτότυπου τρόπου σκέψης· να μειώνετε την ιεραρχία και τον έλεγχο στο ελάχιστο, διατηρώντας παράλληλα την ποιότητα. |
| --- | --- |

—

Να δίνετε αυτονομία στο προσωπικό σας, να αναθέτετε αρμοδιότητες και να εμπιστεύεστε, να στηρίζετε και να κινητοποιείτε, να παρέχετε ανατροφοδότηση και καθοδήγηση, να ενθαρρύνετε την ανάληψη πρωτοβουλιών και το θάρρος του πρωτότυπου τρόπου σκέψης· να μειώνετε την ιεραρχία και τον έλεγχο στο ελάχιστο, διατηρώντας παράλληλα την ποιότητα.

| — | Να μεταδίδετε με σαφήνεια τους στόχους και τις προσδοκίες και να διασφαλίζετε τη ροή των πληροφοριών από, προς και μεταξύ του προσωπικού καθώς και με άλλες ΓΔ, διευθύνσεις και μονάδες. |
| --- | --- |

—

Να μεταδίδετε με σαφήνεια τους στόχους και τις προσδοκίες και να διασφαλίζετε τη ροή των πληροφοριών από, προς και μεταξύ του προσωπικού καθώς και με άλλες ΓΔ, διευθύνσεις και μονάδες.

| — | Να ενεργείτε πάντοτε προς το συμφέρον του συνόλου της ΓΓΣ, όχι μόνο της δικής σας Γενικής Διεύθυνσης ή Διεύθυνσης ή Μονάδας, και να εξασφαλίζετε την επίτευξη αποτελεσμάτων για τα ενδιαφερόμενα μέρη. Να καταπολεμάτε την απομόνωση των υπηρεσιών. |
| --- | --- |

—

Να ενεργείτε πάντοτε προς το συμφέρον του συνόλου της ΓΓΣ, όχι μόνο της δικής σας Γενικής Διεύθυνσης ή Διεύθυνσης ή Μονάδας, και να εξασφαλίζετε την επίτευξη αποτελεσμάτων για τα ενδιαφερόμενα μέρη. Να καταπολεμάτε την απομόνωση των υπηρεσιών.

| — | Να έχετε το σθένος να αντιμετωπίζετε εγκαίρως συγκρούσεις, χαμηλές επιδόσεις και άλλες δυσχέρειες· να διασφαλίζετε την ευημερία και την ανάπτυξη του προσωπικού σας και να εκπληρώνετε το καθήκον σας να μεριμνάτε για το προσωπικό σας. |
| --- | --- |

—

Να έχετε το σθένος να αντιμετωπίζετε εγκαίρως συγκρούσεις, χαμηλές επιδόσεις και άλλες δυσχέρειες· να διασφαλίζετε την ευημερία και την ανάπτυξη του προσωπικού σας και να εκπληρώνετε το καθήκον σας να μεριμνάτε για το προσωπικό σας.

| — | Κατά την προώθηση και τη διευκόλυνση των αλλαγών, να εμπλέκετε το προσωπικό σας για να διασφαλίζετε ότι η ΓΓΣ συμβαδίζει με τις εξελίξεις και καθίσταται πιο δυναμική, πιο ευέλικτη και πιο συνεργατική. Το έργο σας να συνάδει με τον λόγο σας. |
| --- | --- |

—

Κατά την προώθηση και τη διευκόλυνση των αλλαγών, να εμπλέκετε το προσωπικό σας για να διασφαλίζετε ότι η ΓΓΣ συμβαδίζει με τις εξελίξεις και καθίσταται πιο δυναμική, πιο ευέλικτη και πιο συνεργατική. Το έργο σας να συνάδει με τον λόγο σας.

| — | Να αναλαμβάνετε ευθύνη για τη βέλτιστη χρήση των ανθρώπινων και οικονομικών πόρων της ΓΓΣ. |
| --- | --- |

—

Να αναλαμβάνετε ευθύνη για τη βέλτιστη χρήση των ανθρώπινων και οικονομικών πόρων της ΓΓΣ.

---

ΠΑΡΑΡΤΗΜΑ II

Ίσες ευκαιρίες στη Γενική Γραμματεία του Συμβουλίου (ΓΓΣ)

Η Γενική Γραμματεία του Συμβουλίου δεσμεύεται να παρέχει ίσες ευκαιρίες σε όλους τους υπαλλήλους της και στους αιτούντες απασχόληση. Ως εργοδότης, η ΓΓΣ δεσμεύεται για τη διασφάλιση της ισότητας μεταξύ ανδρών και γυναικών και την απαγόρευση των διακρίσεων για οποιονδήποτε λόγο. Ενθαρρύνει ενεργά την υποβολή αιτήσεων από όλους τους υποψήφιους με προσόντα από διαφορετικά κοινωνικά στρώματα, από όλο το φάσμα των ικανοτήτων και από την ευρύτερη δυνατή γεωγραφική βάση μεταξύ των κρατών μελών της ΕΕ.

Οι κύριοι στόχοι της πολιτικής της ΓΓΣ για ίσες ευκαιρίες είναι:

| — | να επιτυγχάνει ισόρροπη εκπροσώπηση ανδρών και γυναικών. Η ΓΓΣ ενθαρρύνει την υποβολή αιτήσεων από γυναίκες, ιδίως για διευθυντικές θέσεις, όπου επί του παρόντος υποεκπροσωπούνται· |
| --- | --- |

—

να επιτυγχάνει ισόρροπη εκπροσώπηση ανδρών και γυναικών. Η ΓΓΣ ενθαρρύνει την υποβολή αιτήσεων από γυναίκες, ιδίως για διευθυντικές θέσεις, όπου επί του παρόντος υποεκπροσωπούνται·

| — | να βελτιώνει την προσβασιμότητα του χώρου εργασίας και να διασφαλίζει ότι δεν υπάρχουν αποκλεισμοί εντός αυτού. Μπορούν να προβλέπονται εύλογες ρυθμίσεις για την εξυπηρέτηση του προσωπικού με αναπηρία, εκτός εάν συνεπάγονται μη δικαιολογημένη επιβάρυνση για τους πόρους του οργάνου. Είναι δυνατή η παροχή βοήθειας σε άτομα με αναπηρία κατά τη διάρκεια της διαδικασίας πρόσληψης· |
| --- | --- |

—

να βελτιώνει την προσβασιμότητα του χώρου εργασίας και να διασφαλίζει ότι δεν υπάρχουν αποκλεισμοί εντός αυτού. Μπορούν να προβλέπονται εύλογες ρυθμίσεις για την εξυπηρέτηση του προσωπικού με αναπηρία, εκτός εάν συνεπάγονται μη δικαιολογημένη επιβάρυνση για τους πόρους του οργάνου. Είναι δυνατή η παροχή βοήθειας σε άτομα με αναπηρία κατά τη διάρκεια της διαδικασίας πρόσληψης·

| — | να διασφαλίζει ότι οι πολιτικές για τους ανθρώπινους πόρους και τη διαχείριση του προσωπικού συμβαδίζουν με τις αρχές της ισότητας και της απαγόρευσης των διακρίσεων· |
| --- | --- |

—

να διασφαλίζει ότι οι πολιτικές για τους ανθρώπινους πόρους και τη διαχείριση του προσωπικού συμβαδίζουν με τις αρχές της ισότητας και της απαγόρευσης των διακρίσεων·

| — | να προστατεύει το προσωπικό από την παρενόχληση στον χώρο εργασίας· |
| --- | --- |

—

να προστατεύει το προσωπικό από την παρενόχληση στον χώρο εργασίας·

| — | να επιτρέπει τον συνδυασμό επαγγελματικής και ιδιωτικής ζωής. Η ΓΓΣ προσφέρει ολοκληρωμένη δέσμη ευέλικτων μέτρων εργασίας, συμπεριλαμβανομένων της τηλεργασίας, του ατομικού χρόνου εργασίας και της δυνατότητας λήψης γονικής άδειας για τις μητέρες και τους πατέρες, σύμφωνα με τον κανονισμό υπηρεσιακής κατάστασης. Η ΓΓΣ διαθέτει βρεφονηπιακό σταθμό για παιδιά ηλικίας 0-4 ετών. Οι υπηρεσίες φροντίδας μετά το σχολείο και κατά τη διάρκεια των διακοπών οργανώνονται από την Ευρωπαϊκή Επιτροπή και είναι ανοικτές στα παιδιά του προσωπικού της ΓΓΣ. |
| --- | --- |

—

να επιτρέπει τον συνδυασμό επαγγελματικής και ιδιωτικής ζωής. Η ΓΓΣ προσφέρει ολοκληρωμένη δέσμη ευέλικτων μέτρων εργασίας, συμπεριλαμβανομένων της τηλεργασίας, του ατομικού χρόνου εργασίας και της δυνατότητας λήψης γονικής άδειας για τις μητέρες και τους πατέρες, σύμφωνα με τον κανονισμό υπηρεσιακής κατάστασης. Η ΓΓΣ διαθέτει βρεφονηπιακό σταθμό για παιδιά ηλικίας 0-4 ετών. Οι υπηρεσίες φροντίδας μετά το σχολείο και κατά τη διάρκεια των διακοπών οργανώνονται από την Ευρωπαϊκή Επιτροπή και είναι ανοικτές στα παιδιά του προσωπικού της ΓΓΣ.

Για περισσότερες πληροφορίες, μπορείτε να στείλετε ηλεκτρονικό μήνυμα στη διεύθυνση: Equal.opportunities@consilium.europa.eu

---

ΠΑΡΑΡΤΗΜΑ III

Αίτημα επανεξέτασης – Διαδικασίες προσφυγής — Καταγγελίες στον Ευρωπαίο Διαμεσολαβητή

Εάν, σε οποιοδήποτε στάδιο της διαδικασίας επιλογής, θεωρείτε ότι μια απόφαση σας θίγει, μπορείτε να χρησιμοποιήσετε τα ακόλουθα μέσα:

| — | Αίτημα επανεξέτασης των αποφάσεων της συμβουλευτικής επιτροπής επιλογής |
| --- | --- |

—

Αίτημα επανεξέτασης των αποφάσεων της συμβουλευτικής επιτροπής επιλογής

Εντός δέκα ημερών από την ημερομηνία της επιστολής με την οποία σας κοινοποιείται η απόφαση που έλαβε η συμβουλευτική επιτροπή επιλογής, δικαιούσθε να υποβάλετε γραπτό αίτημα επανεξέτασης της εν λόγω απόφασης, εκθέτοντας τους λόγους του αιτήματός σας, στη διεύθυνση:

| Council of the European Union |
| --- |
| Office for Selection of Officials |
| Rue de la Loi / Wetstraat 175 |
| 1048 Bruxelles / Brussel |
| BELGIQUE / BELGIË |
| Διεύθυνση ηλεκτρονικού ταχυδρομείου: selection.officials@consilium.europa.eu |

Council of the European Union

Office for Selection of Officials

Rue de la Loi / Wetstraat 175

1048 Bruxelles / Brussel

BELGIQUE / BELGIË

Διεύθυνση ηλεκτρονικού ταχυδρομείου: selection.officials@consilium.europa.eu

| — | Διαδικασία προσφυγής






  — | Μπορείτε να προσφύγετε κατά απόφασης της Διορίζουσας Αρχής δυνάμει του άρθρου 90 παράγραφος 2 του κανονισμού υπηρεσιακής κατάστασης των υπαλλήλων της Ευρωπαϊκής Ένωσης, εντός 3 μηνών από την κοινοποίηση της απόφασης, στη διεύθυνση: |
| --- | --- | --- |

—

Διαδικασία προσφυγής

—

Μπορείτε να προσφύγετε κατά απόφασης της Διορίζουσας Αρχής δυνάμει του άρθρου 90 παράγραφος 2 του κανονισμού υπηρεσιακής κατάστασης των υπαλλήλων της Ευρωπαϊκής Ένωσης, εντός 3 μηνών από την κοινοποίηση της απόφασης, στη διεύθυνση:

| Council of the European Union |
| --- |
| Legal Advisers to the Administration Unit, ORG 1F |
| Rue de la Loi / Wetstraat 175 |
| 1048 Bruxelles / Brussel |
| BELGIQUE / BELGIË |
| Διεύθυνση ηλεκτρονικού ταχυδρομείου: legal.advisersHR@consilium.europa.eu |

Council of the European Union

Legal Advisers to the Administration Unit, ORG 1F

Rue de la Loi / Wetstraat 175

1048 Bruxelles / Brussel

BELGIQUE / BELGIË

Διεύθυνση ηλεκτρονικού ταχυδρομείου: legal.advisersHR@consilium.europa.eu

| — | Μπορείτε να ασκήσετε δικαστική προσφυγή βάσει του άρθρου 91 του κανονισμού υπηρεσιακής κατάστασης στο Γενικό Δικαστήριο της Ευρωπαϊκής Ένωσης, στη διεύθυνση: |
| --- | --- |

—

Μπορείτε να ασκήσετε δικαστική προσφυγή βάσει του άρθρου 91 του κανονισμού υπηρεσιακής κατάστασης στο Γενικό Δικαστήριο της Ευρωπαϊκής Ένωσης, στη διεύθυνση:

| General Court of the European Union |
| --- |
| Rue du Fort Niedergrünewald |
| 2925 Luxembourg |
| LUXEMBOURG |

General Court of the European Union

Rue du Fort Niedergrünewald

2925 Luxembourg

LUXEMBOURG

| — | Καταγγελία στον Ευρωπαίο Διαμεσολαβητή |
| --- | --- |

—

Καταγγελία στον Ευρωπαίο Διαμεσολαβητή

Όπως κάθε πολίτης της Ένωσης, δικαιούσθε να υποβάλετε καταγγελία στον Ευρωπαίο Διαμεσολαβητή, στη διεύθυνση:

| The European Ombudsman |
| --- |
| 1, avenue du Président Robert Schuman – BP 403 |
| 67001 Strasbourg Cedex |
| FRANCE |

The European Ombudsman

1, avenue du Président Robert Schuman – BP 403

67001 Strasbourg Cedex

FRANCE

κατ’ εφαρμογή του άρθρου 228 παράγραφος 1 της Συνθήκης για τη λειτουργία της Ευρωπαϊκής Ένωσης και σύμφωνα με τις προϋποθέσεις που ορίζονται στην απόφαση 94/262/ΕΚΑΧ, ΕΚ, Ευρατόμ του Ευρωπαϊκού Κοινοβουλίου (1).

Σημειωτέον ότι οι καταγγελίες στον Ευρωπαίο Διαμεσολαβητή δεν διακόπτουν την προθεσμία που ορίζεται στο άρθρο 90 παράγραφος 2 και το άρθρο 91 του κανονισμού υπηρεσιακής κατάστασης για την κατάθεση ενστάσεων ή προσφυγών ενώπιον του Γενικού Δικαστηρίου της Ευρωπαϊκής Ένωσης κατ’ εφαρμογή του άρθρου 270 της Συνθήκης για τη λειτουργία της Ευρωπαϊκής Ένωσης.

---

(1)  Απόφαση 94/262/ΕΚΑΧ, ΕΚ, Ευρατόμ του Ευρωπαϊκού Κοινοβουλίου, της 9ης Μαρτίου 1994, σχετικά με το καθεστώς του Ευρωπαίου Διαμεσολαβητή και τους γενικούς όρους άσκησης των καθηκόντων του (ΕΕ L 113 της 4.5.1994, σ. 15).

---

ΠΑΡΑΡΤΗΜΑ IV

Προστασία δεδομένων

Η Γενική Γραμματεία του Συμβουλίου, ως όργανο αρμόδιο για την οργάνωση της διαδικασίας επιλογής, μεριμνά ώστε η επεξεργασία των δεδομένων προσωπικού χαρακτήρα των αιτούντων να διενεργείται σύμφωνα με τον κανονισμό (ΕΕ) 2018/1725 του Ευρωπαϊκού Κοινοβουλίου και του Συμβουλίου (1).

Η νομική βάση της διαδικασίας επιλογής είναι ο κανονισμός υπηρεσιακής κατάστασης των υπαλλήλων της Ευρωπαϊκής Ένωσης και η απόφαση 2013/488/ΕΕ του Συμβουλίου. Η διαδικασία επιλογής διεξάγεται υπό την ευθύνη της Μονάδας Προσωπικού και Κινητικότητας της Διεύθυνσης Ανθρώπινου Δυναμικού (ORG 1) και υπεύθυνος της επεξεργασίας είναι ο προϊστάμενος της εν λόγω Μονάδας. Οι πληροφορίες που παρέχουν οι αιτούντες είναι διαθέσιμες στο προσωπικό του Γραφείου Επιλογής Προσωπικού και στους ανωτέρους του, στα μέλη της συμβουλευτικής επιτροπής επιλογής και, εφόσον απαιτείται, στη Μονάδα Νομικών Συμβούλων. Οι διοικητικές πληροφορίες που επιτρέπουν την ταυτοποίηση του υποψηφίου και/ή που απαιτούνται για την πρακτική οργάνωση της διαδικασίας μπορούν να διαβιβαστούν σε κέντρο αξιολόγησης.

Σκοπός της επεξεργασίας είναι η συγκέντρωση δεδομένων ταυτοποίησης όλων των υποψηφίων για μία θέση στη Γενική Γραμματεία του Συμβουλίου και η επιλογή ενός εξ αυτών.

Τα εν λόγω δεδομένα είναι:

| — | δεδομένα προσωπικού χαρακτήρα που επιτρέπουν την ταυτοποίηση των αιτούντων (επώνυμο, όνομα, ημερομηνία γέννησης, φύλο, ιθαγένεια)· |
| --- | --- |

—

δεδομένα προσωπικού χαρακτήρα που επιτρέπουν την ταυτοποίηση των αιτούντων (επώνυμο, όνομα, ημερομηνία γέννησης, φύλο, ιθαγένεια)·

| — | πληροφορίες που παρέχουν οι αιτούντες προς διευκόλυνση της πρακτικής διοργάνωσης της διαδικασίας (ταχυδρομική διεύθυνση, ηλεκτρονική διεύθυνση, αριθμός τηλεφώνου)· |
| --- | --- |

—

πληροφορίες που παρέχουν οι αιτούντες προς διευκόλυνση της πρακτικής διοργάνωσης της διαδικασίας (ταχυδρομική διεύθυνση, ηλεκτρονική διεύθυνση, αριθμός τηλεφώνου)·

| — | πληροφορίες που παρέχουν οι αιτούντες ώστε να μπορεί να εκτιμηθεί αν πληρούν τις προϋποθέσεις συμμετοχής που ορίζονται στην προκήρυξη της θέσης (ιθαγένεια, γλώσσες, προσόντα των αιτούντων και έτος απόκτησής τους, τύπος πτυχίου/τίτλου σπουδών, ονομασία του ιδρύματος απονομής, επαγγελματική πείρα), |
| --- | --- |

—

πληροφορίες που παρέχουν οι αιτούντες ώστε να μπορεί να εκτιμηθεί αν πληρούν τις προϋποθέσεις συμμετοχής που ορίζονται στην προκήρυξη της θέσης (ιθαγένεια, γλώσσες, προσόντα των αιτούντων και έτος απόκτησής τους, τύπος πτυχίου/τίτλου σπουδών, ονομασία του ιδρύματος απονομής, επαγγελματική πείρα),

| — | εφόσον απαιτείται, πληροφορίες σχετικά με τον τύπο και τη διάρκεια της εξουσιοδότησης ασφαλείας των αιτούντων· |
| --- | --- |

—

εφόσον απαιτείται, πληροφορίες σχετικά με τον τύπο και τη διάρκεια της εξουσιοδότησης ασφαλείας των αιτούντων·

| — | τα αποτελέσματα των δοκιμών επιλογής στις οποίες υποβάλλονται οι υποψήφιοι, συμπεριλαμβανομένων των αξιολογήσεων που διενεργούν οι σύμβουλοι του κέντρου αξιολόγησης εξ ονόματος της επιτροπής επιλογής. |
| --- | --- |

—

τα αποτελέσματα των δοκιμών επιλογής στις οποίες υποβάλλονται οι υποψήφιοι, συμπεριλαμβανομένων των αξιολογήσεων που διενεργούν οι σύμβουλοι του κέντρου αξιολόγησης εξ ονόματος της επιτροπής επιλογής.

Η επεξεργασία αρχίζει την ημερομηνία παραλαβής της αίτησης συμμετοχής. Οι αιτήσεις συμμετοχής αρχειοθετούνται και αποθηκεύονται για δύο έτη.

Κάθε υποψήφιος μπορεί να ασκήσει το δικαίωμά του για πρόσβαση στα δεδομένα προσωπικού χαρακτήρα που τον αφορούν και διόρθωση των δεδομένων αυτών. Τεκμηριωμένα αιτήματα πρέπει να υποβάλλονται με ηλεκτρονικό ταχυδρομείο στο Γραφείο Επιλογής Προσωπικού στη διεύθυνση: selection.of.officials@consilium.europa.eu.

Οι αιτούντες μπορούν να προσφύγουν ανά πάσα στιγμή στον Ευρωπαίο Επόπτη Προστασίας Δεδομένων (edps@edps.europa.eu).

---

(1)  Κανονισμός (ΕΕ) 2018/1725 του Ευρωπαϊκού Κοινοβουλίου και του Συμβουλίου, της 23ης Οκτωβρίου 2018, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα θεσμικά και λοιπά όργανα και τους οργανισμούς της Ένωσης και την ελεύθερη κυκλοφορία των δεδομένων αυτών, και για την κατάργηση του κανονισμού (ΕΚ) αριθ. 45/2001 και της απόφασης αριθ. 1247/2002/ΕΚ (ΕΕ L 295 της 21.11.2018, σ. 39).

---

ΠΑΡΑΡΤΗΜΑ V

Image 1

Image 2

Image 3

Image 4

LISTE DES ANNEXES

Annexe 1:

Annexe 2:

Annexe 3:

Annexe 4:

Annexe 5:

Annexe 6:

Annexe 7:

Annexe 8:

---

Image 5

Image 6

Image 7

Image 8

TABLE OF ANNEXES

Annex 1:

Annex 2:

Annex 3:

Annex 4:

Annex 5:

Annex 6:

Annex 7:

Annex 8:

---